যুদ্ধ নিয়ে মোদিকে যা বললেন ভারতের সাবেক গোয়েন্দাপ্রধান
ভারতের সাবেক গোয়েন্দাপ্রধান এএস দৌলত প্রধানমন্ত্রী নরেন্দ্র মোদিকে উদ্দেশ করে বলেছেন, যুদ্ধ কোনো পিকনিক নয়।

 একই সঙ্গে তিনি মোদিকে পাকিস্তানের বিরুদ্ধে সম্ভাব্য যুদ্ধের বিষয়টি পুনর্বিবেচনা করার আহ্বান জানিয়েছেন।  খবর ন্যাশনাল হেরাল্ডের।

যুদ্ধের চেয়ে জোরদার কূটনৈতিক তৎপরতার পক্ষেই যুক্তি তুলে ধরেছেন সাবেক ওই গোয়েন্দাপ্রধান। একটি পত্রিকায় লেখা কলামে তিনি এসব কথা বলেন।

একই ধরনের বক্তব্য দিয়েছেন ভারতের সাবেক স্বরাষ্ট্রমন্ত্রী পি চিদাম্বরম। তিনি বলেছেন, যে আত্মঘাতী ব্যক্তির হামলায় ৪৬ জওয়ান নিহত হয়েছে সে ভারতেরই নাগরিক। গোলযোগপূর্ণ কাশ্মীরের জনগণের হৃদয় ও মন জয় করার জন্য প্রধানমন্ত্রী নরেন্দ্র মোদিকে পরামর্শ দিয়েছেন এস দৌলত।

এএস দৌলত বলেছেন, তিনি মনে করেন না যুদ্ধ আসন্ন। সাবেক এ গোয়েন্দাপ্রধান বলেন, প্রধানমন্ত্রী মোদি সেনাবাহিনীকে যুদ্ধের জন্য প্রস্তত হতে বলেছেন কিন্তু আজকের দিনে যুদ্ধ হচ্ছে নোংরা জিনিস।

যুদ্ধের বাইরে অন্য পথ খোলা আছে। মুম্বাই হামলার পর যুদ্ধের বিষয়টি এর চেয়েও বেশি জোরোশোরে উচ্চারিত হয়েছিল; কিন্তু ড. মনমোহন সিং যুদ্ধে যাননি।

ফলে নরেন্দ্র মোদিকে তার মতামত পুনর্বিবেচনার দাবি জানিয়ে বলেন, শীর্ষ পর্যায়ের লোকজনকে পরিণতি নিয়ে ভাবতে হয়। যুদ্ধ কোনো পিকনিক নয়।

ভারতের সাবেক গোয়েন্দাপ্রধান এএস দৌলত প্রধানমন্ত্রী নরেন্দ্র মোদিকে উদ্দেশ করে বলেছেন, যুদ্ধ কোনো পিকনিক নয়।

একই সঙ্গে তিনি মোদিকে পাকিস্তানের বিরুদ্ধে সম্ভাব্য যুদ্ধের বিষয়টি পুনর্বিবেচনা করার আহ্বান জানিয়েছেন। খবর ন্যাশনাল হেরাল্ডের।

যুদ্ধের চেয়ে জোরদার কূটনৈতিক তৎপরতার পক্ষেই যুক্তি তুলে ধরেছেন সাবেক ওই গোয়েন্দাপ্রধান। একটি পত্রিকায় লেখা কলামে তিনি এসব কথা বলেন।

একই ধরনের বক্তব্য দিয়েছেন ভারতের সাবেক স্বরাষ্ট্রমন্ত্রী পি চিদাম্বরম। তিনি বলেছেন, যে আত্মঘাতী ব্যক্তির হামলায় ৪৬ জওয়ান নিহত হয়েছে সে ভারতেরই নাগরিক। গোলযোগপূর্ণ কাশ্মীরের জনগণের হৃদয় ও মন জয় করার জন্য প্রধানমন্ত্রী নরেন্দ্র মোদিকে পরামর্শ দিয়েছেন এস দৌলত।

এএস দৌলত বলেছেন, তিনি মনে করেন না যুদ্ধ আসন্ন। সাবেক এ গোয়েন্দাপ্রধান বলেন, প্রধানমন্ত্রী মোদি সেনাবাহিনীকে যুদ্ধের জন্য প্রস্তত হতে বলেছেন কিন্তু আজকের দিনে যুদ্ধ হচ্ছে নোংরা জিনিস।

যুদ্ধের বাইরে অন্য পথ খোলা আছে। মুম্বাই হামলার পর যুদ্ধের বিষয়টি এর চেয়েও বেশি জোরোশোরে উচ্চারিত হয়েছিল; কিন্তু ড. মনমোহন সিং যুদ্ধে যাননি।

ফলে নরেন্দ্র মোদিকে তার মতামত পুনর্বিবেচনার দাবি জানিয়ে বলেন, শীর্ষ পর্যায়ের লোকজনকে পরিণতি নিয়ে ভাবতে হয়। যুদ্ধ কোনো পিকনিক নয়।